**PRIJÍMANIE DAROV**

 **Peňažné a nepeňažné dary** pre PE-ES, n.o. sa poskytujú na základe písomne uzatvorených darovacích zmlúv, ktoré je za PE-ES, n.o. oprávnený uzatvárať riaditeľ.

 V prípade, že sa darca obráti ohľadom darovania daru na akéhokoľvek zamestnanca zariadenia, je daný zamestnanec povinný tohto darcu obrátiť sa na sociálneho pracovníka zariadenia, alebo túto skutočnosť oznámi riaditeľovi zariadenia.

 **Dary nepatrnej hodnoty** môže prijať aj konkrétny zamestnanec. Prijímanie darov nepatrnej hodnoty je možné v prípadoch, ak:

1. takýmto darom je napr. káva, čokoláda, dezert, kvety a pod., a jeho hodnota je max. do 10,- €,
2. prijímateľ sociálnej služby, rodina, alebo príbuzný trvá na odovzdaní pozornosti, a jeho hodnota je max. do 10,- €,
3. ich účelom je poďakovanie, a jeho hodnota je max. do 10,- €.

 Rokovanie o daroch vedie riaditeľ zariadenia, alebo poverený sociálny pracovník. Postup spočíva v oboznámení potenciálneho darcu s možnosťou darovania peňažného alebo nepeňažného daru a oboznámi ho s účelom, na aký bol dar použitý, ak účel sám neuvedie. Pri tomto rokovaní musí byť potenciálny darca oboznámený so základnými princípmi pri darovaní.

 Darca môže pre zariadenie darovať alebo poskytnúť:

1. peňažný dar,
2. službu,
3. nepeňažný dar.

Poverený sociálny pracovník organizácie PE-ES, n.o. pripraví písomnú darovaciu zmluvu podľa platných ustanovení Občianskeho zákonníka, ktorú podpisuje zo strany obdarúvaného iba riaditeľ organizácie. Zmluva je vyhotovená v troch origináloch, jeden pre darcu, jeden pre evidenciu organizácie PE-ES, n.o., jeden pre sociálneho pracovníka.

**Darovacia zmluva** musí obsahovať:

1. zmluvné strany,
2. predmet zmluvy (konkrétne vymedzenie peňažného alebo nepeňažného daru),
3. účel použitia daru,
4. hodnota/výška daru,
5. spôsob vyplatenia daru,
6. všeobecné ustanovenia.

 V situácii, keď si darca praje zostať v anonymite, riaditeľ alebo iná kompetentná osoba jeho prianie rešpektujú a namiesto identifikačných údajov na darovacej zmluve sa uvedie: **,,darca si praje zostať v anonymite“.**